runetrust/blame-folketinget-dk huggingface dataset:
Jann Sjursen (KRF), 1998-12-11:
Og i forvejen er det jo sådan, at amtsrådene forvalter naturbeskyttelsesloven, miljøloven, vandindvindingsloven, råstofloven og flere andre love, og vi mener, at den kompetencefordeling, der er i dag, er den rigtige, og at det altså også er det mest naturlige, at amterne varetager landzonekompetencen.
Ulla Tørnæs (V), 2021-02-03:
Det vil sige, at den her identifikation af, hvad det er for barrierer, der gør det vanskeligt for personer med handicap at gennemføre en uddannelse, har ministeren altså endnu til gode at sætte i værk, og det vil jeg bare stærkt opfordre ministeren til at få set nærmere på, for vi er i en situation, hvor antallet af personer med handicap, som gennemfører en uddannelse, desværre er faldende.
Per Clausen (EL), 2007-03-20:
Det er sådan set en metode, der, ved at den gør det muligt at kapitalisere værdien af fiskene i havet og belåne dem, næsten naturnødvendigt må føre til en koncentration af fiskeriet og også til en øget gældsstiftelse af fiskeriet, for det er de muligheder, der foreligger.
Aase D. Madsen (DF), 2001-05-08:
Det er aldeles uacceptabelt, og det kan ikke blive andet end et lovjaskeri. Jeg troede jo, at dette forslag var forhandlet på plads bag lukkede døre, som det plejer med den slags forslag, men nu hører jeg jo til min store glæde, at det ikke er forhandlet på plads.
Ole Vagn Christensen (S), 2001-02-28:
Ministeren var i sin tale inde på, at det er et område, man kan prøve at analysere og kigge på og så finde frem til, om der er en mulig dansk model, som kan klare en situation, hvor der både tages ud, og at fisk skal overlades til nogle andre, og om der kan laves en anden form for struktur her.
Annette Lilja Vilhelmsen (SF), 2008-11-18:
Det er vigtigt - og vigtigst af alt i det her lovforslag - at der så hurtigt som muligt findes en løsning for de mange mennesker, som har et handicap, og som i dag ikke får den hjælp, som de har behov for, på grund af Ankestyrelsens indskrænkende fortolkning af servicelovens § 100.
Mogens Jensen (S), 2010-05-18:
Jeg vil spørge udenrigsministeren om det her med domstolens kapacitetsproblemer, for selv med de ekstra ressourcer, der måske kommer i forbindelse med Jaglands reformer og med protokol 14, der giver en produktionsfremgang på 25 pct., skriver ministeren selv, at det formentlig ikke er tilstrækkeligt til at løse domstolens problemer med de store sagsmængder.
Birthe Skaarup (DF), 2006-05-24:
Jeg synes også, det har været væsentligt med den her lovgivning, at vi har været inde og kigge på forældreegnetheden, også fordi der har været nogle eksempler, som vi synes har været grænseoverskridende, og nu bliver der så en lægefaglig vurdering af, om et barn kan komme til verden i en familie.
Astrid Krag (S), 2012-10-24:
Jeg vil sige, og spørgeren er jo sådan set selv inde på det, at sætter vi en lovgivningsmæssig grænse, der hedder, at man ikke kan gøre det ved privat tilkøbte scanninger før 18. uge – for det er jo sådan, at det i det offentlige som udgangspunkt er i den 12. og 20. uge, man får tilbudt en scanning, medmindre der er noget ekstraordinært, så det må også være over for de private spørgeren tænker at indføre forbud op til 18. uge – så kan man jo gå et andet sted hen og få den.
Kristian Jensen (V), 2016-04-19:
Vi har fra dansk side haft en særlig udsending til den syriske opposition til at snakke med alle de grupper, der er, og jeg ved, at der er kurdere, der deltager i den HNC-forhandlingsgruppe, der i de her dage er i Genève for at forhandle under FN's ledelse med det syriske regime om at få det, vi ønsker, nemlig en transition, hvor Assad skal væk.
Jørn Jespersen (SF), 2003-04-22:
Når jeg alligevel på trods af den udtalte omfattende enighed bliver en lille bitte smule i tvivl om, hvorvidt jeg skulle opfatte det, som om regeringspartierne vil stemme for beslutningsforslaget, så er det, fordi ministeren hæftede sig ved, at det ville være uheldigt at skulle sige nej til en reform, hvis den er mindre vidtgående end det, der er foreslået her.
Morten Dahlin (V), 2020-06-09:
Jeg tror, at alle, der selv har mistet, eller kender nogen, der har mistet et barn, alt for levende kan forestille sig, hvilken tragedie det må være, når børneværelset pludselig står tomt, når pladsen om middagsbordet er ubesat, når der ikke længere er nogen, der kalder dig mor eller far.
Ole Hækkerup (S), 2012-02-03:
Jeg synes, at det, der i første række må være vigtigt her, er lige præcis at ramme den balance, hvor vi gør alt, hvad vi kan, for så effektivt som muligt at bekæmpe kriminalitet, herunder også hashklubber, samtidig med at vi holder os inden for grundlovens og menneskerettighedskonventionens rammer.
Josephine Fock (ALT), 2018-01-16:
Et andet citat fra førstebehandlingen fra fru Trine Bramsen er: Definitionen af det utryghedsskabende er jo den samme, som vi engang har behandlet i forhold til det her med lejre – altså for betleri: når det har en aggressiv karakter, når der er nogle, der følger sig generet af det, når der forekommer anmeldelser og man vurderer karakteren af betleriet, og hvordan det er foregået, og det vil jo selvfølgelig altid i sidste ende være domstolenes vurdering med en beskrivelse af forholdene.
Kirsten Brosbøl (S), 2014-02-19:
Jeg har, som jeg også svarede tidligere, bedt om at få afklaret, om vi går så langt, som vi overhovedet kan, og om vi udnytter de muligheder, der er inden for den restriktive lovgivning, vi har, godt nok til at imødekomme de ønsker, som folk måtte have i forhold til dispensation på området.
Karen Jespersen (V), 2008-03-26:
Men igen: Hvis man satte ekstraordinær gang i byggeriet af lejligheder nu, ville man jo risikere at få den samme mekanisme som i 1980'erne, hvor det blev begyndelsen på en økonomisk nedtur med arbejdsløshed og også økonomisk stagnation, som jo kom til at svie til dansk økonomi og beskæftigelsen i rigtig mange år.
Line Barfod (EL), 2009-02-06:
Jeg synes, det er rigtig vigtigt at tage ansvar for, at der ikke er børn, der sulter i Grønland, men de samme mennesker har overhovedet ingen bekymringer, når det gælder børn, der sulter i Danmark, og det kunne godt undre, at man ikke synes, at det er værd at gøre noget ved det.
Mattias Tesfaye (S), 2016-12-13:
Hvis ordføreren f.eks. prøvede at forestille sig, at ordføreren var flyttet flytte til Kina, havde fået børn i Kina og havde børn i den kinesiske folkeskole, ville ordføreren så synes, at det var ret og rimeligt, at den kinesiske stat stillede en dansk tolk til rådighed til et forældremøde, efter at ordføreren havde boet der i 15 år?
Carolina Magdalene Maier (ALT), 2018-11-08:
Jeg tænker, at med ministerens egen baggrund, er ministeren så ikke enig med mig i, at noget af det, der er det væsentligste og måske også den største udfordring for de danske universiteter, er at styrke undervisningen, det vil sige den tid, der er mellem læreren og den studerende til at give feedback, til at udfordre, til at give sparring?
Keld Albrechtsen (EL), 1999-03-04:
Da vi var med Folketinget i den svenske Rigsdag, fik vi at vide, at man så sandelig diskuterer det problem, som de danske kulkraftværker medfører netop af CO2-forureninger og forsuring i svenske søer, osv., osv. Og med god rette fra svensk side, fordi det vitterlig er et problem, man påfører dem fra dansk side; selvfølgelig diskuterer de det, det har de lov til, og det bør de da gøre.
Sofie Carsten Nielsen (RV), 2019-04-09:
Det, vi måske deler – og det er jeg sikker på at vi deler, for det var derfor, vi diskuterede det glimrende forslag fra Enhedslisten – er, at vi skal have højnet rettighedsniveauet i Europa, og vi skal også sikre, at det sker på ordentlige løn- og arbejdsvilkår i EU.
Magnus Heunicke (S), 2021-04-09:
Så det kræver, at vi er klar til at tage redskaber i brug og tænke nyt og også gøre ting, som måske ikke er hundrede procent det, vi selv vil, og så mødes sammen med parter og sammen med andre partier og sige, at det med alle gode kræfter må kunne lade sig gøre at løse den her problemstilling.
Mads Rørvig (V), 2010-10-07:
Jamen så kan jeg da egentlig godt forstå, at erhvervslivet er lidt skræmt over SF's politik, og det er måske et af de elementer, erhvervslivet er skræmt over, for hvis der skulle ske et regeringsskifte, ved en børsnoteret virksomhed ikke, om den skal tvangsopløses eller ej.
Mette Frederiksen (S), 2021-04-13:
Jeg skal bare efter nu i over 13 måneder at have gjort alt, hvad jeg kunne, for at bekæmpe den her globale pandemi, forstå, hvori friheden består, hvis vi havde ladet pandemien tage sine ofre, så mange flere mennesker ville have risikeret ikke at være i live, mange flere mennesker havde været alvorligt syge, mange flere mennesker havde mistet deres arbejde, mange flere virksomheder potentielt var gået konkurs.
Ole Birk Olesen (LA), 2021-09-09:
Og jeg vil bare høre, om den der destruktive facon er slut nu, altså at man ligesom bare ikke under andre partier i det blå samarbejde en sejr, for så er det jo svært at samarbejde i fremtiden, og så er spørgsmålet: Skal de blå partier lede efter andre samarbejdspartnere end Dansk Folkeparti i fremtiden, fordi Dansk Folkeparti vil videreføre den der destruktive facon fra valgperioden 2015-2019?
Ole Birk Olesen (LA), 2018-12-04:
Som jeg tilkendegav ved førstebehandlingen af beslutningsforslag nr. B 23, ønskede regeringen derfor dengang en mere dybdegående undersøgelse af de færdselssikkerhedsmæssige konsekvenser ved at nedsætte alderen for kørekort til stor knallert og til lille motorcykel.
Pia Adelsteen (DF), 2017-11-30:
Så jo, jeg er rigtig glad for, at det bliver forankret lokalt, fordi man kender det, og jeg er også rigtig glad for, at vi så også laver den ændring i planloven, hvor man giver den her mulighed for ligesom at arbejde kystbeskyttelse sammen med klimaforandringer og se på, hvordan man nu kan gøre det og tilpasse det de lokale forhold.
Lars Løkke Rasmussen (V), 1999-05-25:
Jeg skal citere en pressemeddelelse af den 8. maj fra den konservative gruppeformand i Københavns Amt, Lars Abel: »Hovedstadens Udviklingsråd bliver desværre nok et nyt fjerde administrativt led i hovedstadsregionen, hvor blandt andet beslutning om regionsplanlægning er lagt for langt væk fra borgerne og de direkte folkevalgte i amter og kommuner.
Line Barfod (EL), 2010-10-26:
Jeg tror, at det har stor betydning især for unge, der starter på en kriminel løbebane, at blive konfronteret med, at det, at de er brudt ind i et hjem, ikke bare betyder, at et forsikringsselskab betaler nogle penge, men at der rent faktisk er nogle mennesker, som bliver bange.
Morten Messerschmidt (DF), 2021-03-16:
Jeg kunne også godt tænke mig at spørge lidt til, hvordan ministeren forestiller sig at en fremtidig ledelse kunne se ud, og især selvfølgelig med udgangspunkt i de overvejelser, som man i rapporten her gør sig nederst på side 19 under emneafsnittet »Rådsdemokrati og centralisering«, hvor der står: »Det leder paradoksalt nok til det modsatte af det intenderede nemlig ineffektive møder, uklare mødefora, uklare mødegrundlag, mødeopsamling mv.
Else Theill Sørensen (KF), 2004-06-04:
Hvis det endelig skulle komme til det, så synes jeg da ærlig talt, at jeg føler mig en lille smule mistænkeliggjort af, at der i dette udmærkede organ står: Men det, vi nu derfor arbejder på, er først og fremmest den sproglige og den kulturelle side af sagen.
Kim Behnke (FRI), 2000-05-02:
Hvis man derimod er en almindelig politiassistent, som måske er lidt i tvivl om, hvordan reglerne er, og henvender sig til den lokale skatteforvaltning og spørger lidt søgende om, hvordan forholdene er, ja, så risikerer man, hvis man overhovedet får nogen vejledning, at få en vejledning, som er stærkt vildledende.
Anne Hegelund (EL), 2024-05-16:
Men selv om vi stadig synes, at det er en rigtig god idé, at man kan læse flere forskellige uddannelser flere forskellige steder i landet, så må det simpelt hen ikke blive sådan, at man går på kompromis med kvaliteten, eller at det faktisk ender med, at der er færre, der får den uddannelse, de godt kunne tænke sig, end før den her aftale.
Pernille Skipper (EL), 2012-04-18:
Når det kommer til spørgsmålet om, om reglerne generelt er blevet overholdt, og hvad baggrunden for det er, og hvorfor man har slettet det her materiale, og om det har været efter gældende praksis og retningslinjer, det er sket, eller om det har været noget, man har gjort, fordi man har ønsket at dække over efterretningstjenestens lovbrud – hvad jeg desværre er bekymret for er det, der er grunden – vil jeg altså sige, at det ikke er et spørgsmål, som en historiker vil kunne afgøre, men så er det noget, som en jurist vil kunne afgøre, og det har jeg sådan set stor tillid til at vedkommende vil kunne.
Magnus Heunicke (S), 2020-04-22:
For der er en stor pukkel, som skal gnaves af, plus at vi stadig har en epidemi, som er på det lave niveau i øjeblikket, men vi skal kunne håndtere den på ethvert tidspunkt fremover, og det er vores hovedprioritet, og så skal vi have alt til at komme i gang så hurtigt som muligt ved siden af det.
Kristian Thulesen Dahl (DF), 2006-09-07:
Det er fair nok, men det betyder jo ikke lige pludselig, at det, der lå til grund for SR's planlægning af de økonomiske vilkår frem til 2010, er noget, vi andre bare skrotter, for vi kan godt se en idé i at føre en langsigtet økonomisk politik, der gør, at tingene hænger sammen ikke bare i 2006 eller 2007, men også i 2008, 2009 og 2010.
Mogens Andreasen (DF), 2000-01-20:
I skemaet i forbindelse med bemærkningerne til lovforslaget er der ikke med de anførte ændringer og lempelser efter min opfattelse noget kontroversielt, som får Dansk Folkeparti til at afvise forslaget, men vi vil selvfølgelig have afklaret nogle ting i udvalget, og vi vil derefter tage stilling til, om vi kan støtte det fremsatte forslag.
Peder Hvelplund (EL), 2022-05-10:
Nej, det, vi stiller ændringsforslag om, er netop, at der skal gives en garanti, hvis man ændrer artikel 42, stk. 2 om det fælles forsvar af EU, sådan at det går fra enstemmighed til flertalsafgørelser, og desuden handler det om, hvorvidt hele eller dele af det militære samarbejde gør det.
Morten Messerschmidt (DF), 2025-10-22:
Nu er jeg belastet af en god erindringsevne, og jeg kan huske et samråd i den modsatte ende af den bygning, vi befinder os i, hvor statsministeren heller ikke kunne huske, hvilke telefoner hun havde, måske fordi hendes departementschef gik og købte dem som burners nede ved Hovedbanegården.
Jytte Andersen (S), 1999-01-13:
Jeg går ud fra, at det spørgsmål, der er stillet, har udgangspunkt i den artikel, der har været fra Danmarks Lejerforening, »Lejer i Danmark«, hvoraf det fremgår, at der sådan skulle have foregået en slags hemmelig høring eller noget i den retning, og hvoraf det også fremgår, at der skulle ligge et forslag, som ville betyde væsentlige stigninger som følge af den aftalte leje, som spørgsmålet jo handler om.
Rasmus Jarlov (KF), 2016-11-08:
Jeg synes, det er meget voldsomt, hvad vi har skullet høre på i forbindelse med det her kontanthjælpsloft, i forhold til hvor højt venstrefløjen har svinget sig op og har fået sine tilhængere svinget op til, at det her skulle være noget af det mest forfærdelige, menneskefjendske, fattigdomsskabende osv. osv.
Trine Torp (SF), 2020-01-21:
Og i SF støtter vi naturligvis, fordi vi også er en del af aftalekredsen omkring det lovforslag, som foreligger, om, at der skal foreligge straffeattester på de ledere og medarbejdere, der ansættes, efter at loven træder i kraft, og at socialtilsynet skal sikre, at der foreligger straffeattester, når et nyt sted skal godkendes, herunder plejefamilier.
Anne Baastrup (SF), 2000-01-25:
Det hed i al sin korthed, at - vi fik selvfølgelig konstateret noget, det gør vi jo altid - vi har overladt til Straffelovrådet at give en samlet vurdering af strafferammerne og eventuelt på baggrund heraf at komme med indstillinger til ændringer i straffeloven, fremkomme med forslag i næste folketingsår til, hvorledes det forebyggende SSP-samarbejde kan forstærkes lokalt og desuden udvikles gennem en koordineret tværministeriel indsats i forlængelse af erfaringerne fra Voldssekretariatet, og fortsætte indsatsen over for voldsofre og i det her Folketing fremkomme med en redegørelse herom.
Margrete Auken (SF), 2000-05-04:
Men hvordan får vi det formuleret ind, så vi altså ikke har vores indbyrdes kontroverser om EU og WTO, men helt målrettet gør det sådan, at når så nogle af os kan mene, at det gør vi så bedst ved derefter at slås det igennem i EU og WTO, og Enhedslisten mener, at det kan vi godt glemme alt om, indtil revolutionen engang er lavet, jamen så laver vi den.
Lars Løkke Rasmussen (V), 2008-05-28:
Derfor må jeg bare sige, at jeg tager det helt roligt, for det vil jo vise sig, som tiden går, og den her valgperiode skrider frem, at regeringen selvfølgelig til fulde indfrier de løfter, vi har givet vælgerne, og derfor med ophøjet sindsro på et givet tidspunkt også møder vælgerne igen.
Karsten Hønge (SF), 2024-05-30:
Derfor synes jeg virkelig, der er brug for, at beskæftigelsesministeren eller socialdemokraten, eller hvilken rolle man nu måtte tage på sig, bliver nødt til at gå ind i nogle dybere refleksioner om, hvad der skal til, for at man viser den tillid til den danske model og ikke bare tromler hen over den, som da ministeren sad i førersædet på damptromlen, der kørte hen over det her aftalebaserede arbejdsmarked.
Christian Langballe (DF), 2013-12-19:
Vi synes både, at indvandringen er for høj, den er i øvrigt den højste i 10 år, og vi synes også, at de statsborgerskaber, der tildeles de her folk fra de her lande, er for mange, og det gør vi opmærksom på ved at sige nej til forslaget.
Andreas Steenberg (RV), 2017-05-04:
Jeg besøgte en gård, der hedder Ausumgaard, ovre i det nordvestjyske, som har valgt at sige, at de både vil prøve at tjene penge på noget turisme, på noget energiproduktion, og nu vil de overveje, om de kunne sælge nogle af grisene på forhånd direkte til forbrugeren, altså prøve at lave en helt ny businesscase.
Astrid Krag (S), 2018-11-21:
noget rystet over at erfare, at vi kan forvente et stort sundhedsudspil fra regeringen, som vi har ventet på længe – det var vel faktisk noget, man gik til valg på, da vi sidst havde valg – hvor vi ikke kommer til at se regeringen forpligte sig til at løfte vores sundhedsvæsen økonomisk.
Christian Langballe (DF), 2011-11-23:
I det svenske kirkeråd, som er den øverste myndighed i den svenske kirke, er der 251 pladser, og heraf er 153 direkte udpeget af de politiske partier, mens 39 er loyale over for partierne, hvilket vil sige, at den svenske kirke er endt med at blive meget mere politisk, end den var før.
Lotte Rod (RV), 2025-04-09:
Det er det her med, at børn stopper tidligere med at lege, at børn leger mere med deres forældre end deres venner, og at legen ude på vejen langt de fleste steder jo er forsvundet eller i hvert fald finder sted i meget mindre grad, end den plejede at gøre, fordi der er sket det her knæk, som betyder, at legekulturen ikke længere bliver overleveret fra den ene generation til den anden.
Carsten Bach (LA), 2018-11-27:
Som en del af regeringen og den aftalekreds bag aftalen om indsatsen mod kvotekoncentration i dansk fiskeri, der blev indgået en sen aftentime den 16. november 2017, glæder jeg mig i den grad til at være med til den kommende evaluering af indsatsen og til det fremadrettede arbejde med fiskeripolitikken og regler om kvotekoncentration.
Flemming Kofod-Svendsen (KRF), 1999-11-17:
Vedrørende den sidste del, de ændrede satser og regler for skattefri rejsegodtgørelser, som fritages for sparet hjemmeforbrug til kost i forbindelse med tjenesterejser, mener vi, at ministeren her har taget et skridt i den rigtige retning.
Sophie Løhde (V), 2015-02-03:
Derfor ønskede vi at afprøve sagen ved EU-Domstolen, og såfremt Danmark måtte blive dømt, tilkendegav vi også dengang i Folketingssalen, at vi naturligvis ville bringe den danske retstilstand i overensstemmelse med EU-retten – som konsekvens af de helt gængse og normale EU-spilleregler.
Jacob Mark (SF), 2015-10-21:
Vi skal sikre hjælp til nærområderne, etablere stærke og ordentlige modtagelsescentre i Sydeuropa, så flygtninge kan blive ordentligt modtaget og registreret, og så skal vi sikre et fælles kvotesystem, hvor alle europæiske lande tager del i ansvaret, så Europa løfter i samlet flok og hjælper de mennesker, der flygter fra krig og nød.
Pia Gjellerup (S), 1999-12-09:
Jeg er meget glad for den positive modtagelse, der har været af forslaget, for der er jo faktisk tale om, at vi balancerer mellem nogle meget væsentlige hensyn, både et ordentligt og sikkert uddannelsesniveau og så dykkernes egen sikkerhed, sådan at vi kan få et tilstrækkeligt og ordentligt beredskab, og at både dykkerne og dem, det handler om, dem, der skal reddes, kan have de optimale betingelser.
Søren Søndergaard (EL), 1998-11-12:
Vi har erfaring fra Nørrebro-undersøgelsen, hvor der blev lavet et kommissorium, og der blev lavet en undersøgelse med et resultat, og den dag, resultatet lå på bordet, blev der råbt »skyd efter benene«, og så måtte man lave en ny undersøgelse.
Kristian Jensen (V), 2017-05-04:
Ja, budgettet er øget, men jeg tror, at det, flest andre har lagt mærke til, er, at EU er blevet udvidet fra 2000 til 2014 – primært udvidet med en række fattige lande, der er blevet løftet økonomisk op af deres medlemskab af EU, hvilket gør, at vores økonomiske samhandel med et land som Polen er blevet markant bedre.
Claus Hjort Frederiksen (V), 2004-04-30:
Jeg tror, vi må erkende, at hovedårsagen til forskellen i lønninger er det kønsopdelte arbejdsmarked, og det er jo ikke noget, vi løser ved en statistik; det er jo noget, vi løser i det daglige ved at bryde de barrierer ned og sørge for, at kvinder kommer ind i mandefag og mænd kommer ind i kvindefag.
Jens Peter Vernersen (S), 2006-11-22:
Det gør vi også ved den her lejlighed, for vi finder, at forbrugerne har krav på at vide, om den fisk, de køber, er friskfanget, om den er fanget i det kystnære område, om det er en fisk, som er fanget under skånsomme vilkår og ikke fanget under vilkår, hvor man tromler havets bund og fjerner alt, både planter og dyr.
Bruno Jerup (EL), 1997-12-17:
Det interessante ved Fremskridtspartiets forslag er jo, at det er indførelse af en selektiv borgerløn, og jeg vil gerne sige - bare for at hr. Kim Behnke skal vide det - at jeg går ind for indførelse af borgerløn, men ikke kun til en udvalgt gruppe med en vis alder.
Trine Bramsen (S), 2020-12-09:
Forsvaret har støttet Fødevarestyrelsens indsats siden den 8. oktober, og det har forsvaret gjort med hjemmel i forsvarslovens § 7. Der er svaret gentagne gange på det, og det er lagt frem, at forsvaret har hjemmel til at støtte Fødevarestyrelsen i forsvarslovens § 7.
Morten Homann (SF), 2002-04-05:
Samlet set synes vi, det er fornuftig, at man åbner for fjernbusruter, men vi synes, at ministeren under udvalgsarbejdet skulle lytte til, hvordan man kunne få drejet forslaget i retning af at skabe flere valgmuligheder i stedet for bare at skabe liberalisering for liberaliseringens egen skyld.
Hans Christian Schmidt (V), 2003-05-12:
Ved at tage dette som udgangspunkt skabes en både bedre, mere effektiv og velfærdsrettet naturpolitik, og derfor var det også et vigtigt fremskridt, da det i efteråret lykkedes at indgå en aftale med brugernes og lodsejernes organisationer om forbedring af adgangsmulighederne.
Majbrit Berlau (EL), 2006-03-28:
Det er jo en fuldstændig arrogant holdning til, at de mennesker, der i dag protesterer, og som fru Margrethe Vestager præciserede er flertallet af de danske lærere – ikke samtlige 60.000, men flertallet af dem – ikke skulle have en professionel baggrund, der gjorde, at de var i stand til at vurdere, om det her folkeskoleforlig rent faktisk var den fornuftige måde at udvikle folkeskolen på.
René Skau Björnsson (S), 2002-01-24:
Dette gælder bestræbelser på at forhindre enhver aktivitet, der strider imod protokollen, samarbejde om rehabilitering og resocialisering af børn og unge, der har været udsat for handlinger i strid med protokollen, samt om teknisk og økonomisk bistand. Så selv om ratifikationen ikke kræver direkte lovændringer, forpligter vi os til at indgå i et samarbejde for også at sikre dens gennemførelse i andre lande, som har haft sværere ved at leve op til kravene, end vi har.